3. Pielikums
Tehniskā specifikācija - darba uzdevums
“Sadzīves kanalizācijas tīklu remonts ar oderēšanas metodi Zvanītāju ielas posmos, no Bauskas ielas līdz Robežu ielai, Jēkabpilī.”
1. Veicamo darbu apjoms
Darbu izpildītājam (turpmāk - Uzņēmējs) jāveic sadzīves kanalizācijas tīklu atjaunošana Jēkabpilī, Jēkabpils novadā:
1.1. Zvanītāju ielas posmā no Bauskas ielas līdz Robežu ielai, jāatjauno sadzīves kanalizācijas cauruļvads D500mm  344 metri ar oderēšanas metodi  un 12 skatakām teknes un tekņu plaukti jāatjauno ar betonēšanas metodi.
Turpmāk minētie atjaunošanas darbi tiek saukti - Darbi.

2. Prasības Darbu veikšanai
2.1. Darbi jāveic saskaņā ar spēkā esošiem Jēkabpils novada pašvaldības saistošiem noteikumiem, būvniecības, ugunsdrošības, vides, sanitāro, darba aizsardzības un citu saistošo normatīvo aktu prasībām.
2.2. Darbi jāveic saskaņā ar spēkā esošajiem Latvijas un starptautiskajiem standartiem. Alternatīvus standartus drīkst izmantot tikai ar SIA “Jēkabpils ūdens” (turpmāk - Pasūtītājs) iepriekšēju rakstisku piekrišanu.
2.3. Uzņēmējam par saviem līdzekļiem jāsaņem visus Darbu izpildei nepieciešamos saskaņojumus un atļaujas valsts, pašvaldības un citās atbildīgajās institūcijās.
2.4. Pirms Darbu uzsākšanas Uzņēmējam jāsaskaņo ceļu satiksmes organizācijas plānu un Darbu veikšanas laikā jānodrošina atbilstošu satiksmes organizāciju Darbu izpildes vietās, kā arī jāsaņem rakšanas darbu atļauja. Ja tiek bojāts segums, tad ielas segums jāatjauno atbilstoši rakšanas atļaujās izvirzītajiem nosacījumiem - atjaunojamajai seguma konstrukcijai un platībai. 
2.5. Uzņēmējam jāņem vērā, ka Jēkabpils novada pašvaldības atbildīgās institūcijas var noteikt, ka Darbi, vai arī kāda to daļa, ir veicami nakts stundās vai brīvdienās un ar to saistītais sadārdzinājums Uzņēmējam netiks kompensēts.
2.6. Uzņēmējam jāveic visi darbi un/vai jāpiegādā visi materiāli un būvizstrādājumi, kas nav Līgumā īpaši pieminēti, bet ir loģiski izrietoši no Līguma un ir nepieciešami Darbu pabeigšanai.
2.7. Uzņēmējs ir atbildīgs par visām ar darbu izpildi saistītām materiālu, mehānismu, aprīkojuma un  pakalpojumu sniedzēju veikto darbu un sniegto pakalpojumu izmaksām.
2.8. Uzņēmējam nekavējoties jāinformē Pasūtītājs par ārkārtas situācijām Darbu izpildes gaitā.
2.9. Uzņēmējam jāveic visi nepieciešamie piesardzības pasākumi, lai Darbu gaitā izvairītos no ceļu seguma, zaļās zonas, koku, inženierkomunikāciju, nekustamo īpašumu un citiem bojājumiem. Ja radušies šādi bojājumi vai noplūdes, Uzņēmējam par to nekavējoties  jāinformē Pasūtītājs, kā arī bez kavēšanās par saviem līdzekļiem jānovērš to sekas. 
2.10. Cauruļvada atjaunošanas darbi jāveic caur skatakām.
2.11. Pirms piedāvājuma iesniegšanas jāveic objekta apskate un jāiepazīstas ar atjaunošanas darbu apstākļiem. 
2.12. Pirms Darbu uzsākšanas Uzņēmējam jāveic būvlaukuma, tai skaitā zaļās zonas, ietvju, bortakmeņu u.c. blakus struktūru, ko varētu ietekmēt būvdarbi, apsekošana veicot foto un/vai video fiksāciju. Visi apsekošanas laikā un/vai pēc Darbu beigšanas konstatētie, bet nefiksētie bojājumi un defekti jānovērš par Uzņēmēja līdzekļiem un jānodrošina to sākotnējais vai labāks stāvoklis, kas būtu pieņemams Pasūtītājam un/vai citām iesaistītajām institūcijām.
2.13. Pirms atjaunošanas darbu veikšanas cauruļvads ir jāiztīra, izvadot smiltis, citus nosēdumus (nogulsnes) un svešķermeņus, kā arī jāveic atjaunojamo cauruļvadu izmēru pārbaude. 
2.14. Pirms cauruļvadu skalošanas Pasūtītājam saskaņošanai jāiesniedz no pilsētas ūdensapgādes tīkla nepieciešamā ūdens daudzuma aptuvens aprēķins. Darbu veikšanai Uzņēmējs drīkst izmantot ūdeni no Pasūtītāja pārstāvja norādītiem pilsētas ūdensapgādes sistēmas hidrantiem iepriekš saskaņotā daudzumā. 
2.15. No atjaunojamā cauruļvada izskalotās dūņas bez maksas ar Pasūtītāju iepriekš saskaņotā daudzumā ir iespējams utilizēt Notekūdeņu attīrīšanas stacijā, Jēkabpils novads,  LV-5202 Daugavsalas iela 3.
2.16. Pirms atjaunošanas darbu veikšanas Uzņēmējam par saviem līdzekļiem cauruļvada iekšpusē jālikvidē visi traucējošie nelīdzenumi, betonējumi, mūrējumi un citi šķēršļi.
2.17. Pirms un pēc atjaunošanas darbu veikšanas Pasūtītāja pārstāvja klātbūtnē jāveic cauruļvadu apsekošana ar CCTV inspekcijas iekārtu.
2.18. Cauruļvada oderei visā atjaunojamā posma garumā (no skatakas līdz skatakai) ir jābūt viengabalainai un pilnībā jāpieguļ vada iekšējai virsmai. Oderēšanai nedrīkst izmantot caurules ar uzmavām, atlokiem vai cita veida savienojumiem, kā rezultātā samazinātos atjaunojamā vada iekšējais diametrs.
2.19. Cauruļvada oderei pēc atjaunošanas darbu veikšanas jāatbilst sekojošām prasībām:
2.19.1. apaļumstiprība - ne mazāka par 8 KN/m2
2.19.2. atjaunojamā cauruļvada diametra samazinājums - ne vairāk kā 10%;
2.19.3. atjaunošanas darbos izmantotajiem būvizstrādājumiem jāatbilst tiem noteiktajām normatīvajām prasībām, kā arī ražotāju atbilstības un ekspluatācijas īpašību deklarācijās norādītajiem parametriem.
2.20. No katras piegādātās oderes partijas, pēc tās sacietēšanas cauruļvadā, Uzņēmējam ar Pasūtītāju saskaņotā vietā jāatdala viens oderējuma paraugs un par saviem līdzekļiem no oderes ražotāja neatkarīgā sertificētā laboratorijā jāveic tā atbilstības pārbaude. Paraugam jāatbilst būvizstrādājuma atbilstības un ekspluatācijas īpašību deklarācijā, kā arī Līgumā noteiktajiem rādītājiem.
2.21. Skataku teknes un tekņu plaukti jāatjauno ar betonēšanas metodi, izmantojot betonu ar klasi ne zemāku par C25/30; W10; F200 un ķīmisko noturību intervālā no pH3,5 līdz pH10,5.
2.22. Darbu veikšanas laikā Uzņēmējam ir jānodrošina visu atjaunojamā cauruļvada posmā ieplūstošo notekūdeņu pagaidu pārsūknēšana, pirms tam nobloķējot to plūsmu.
2.23. Pēc Darbu pabeigšanas Uzņēmējam ir jāatjauno notekūdeņu plūsma cauruļvadā un jānoslēdz skatakas.
2.24. Uzņēmējam katru darba dienu ir jāuzkopj būvobjekta teritorija. Uzkopšana jāveic tā, lai brauktuvju stāvoklis nebūtu sliktāks par stāvokli pirms Darbu veikšanas. 
2.25. Lai nodrošinātu informācijas apmaiņu un risinātu iespējamās problēmas, Uzņēmējam, ne  retāk kā divas reizes mēnesī (pēc nepieciešamības), jāpiedalās sanāksmes ar Pasūtītāja pārstāvjiem. Pirms šīm  sanāksmēm Uzņēmējam jāiesniedz atskaites par iepriekšējā periodā sasniegto Darbu  progresu un nākamajā periodā plānotajiem Darbiem.

3. Iesniedzamie izpilddokumenti
Darbus Uzņēmējs nodod Pasūtītājam ar Darbu pieņemšanas - nodošanas aktu, kam pievieno sekojošu izpilddokumetāciju vienā izdrukātā eksemplārā un uz elektroniska datu nesēja (CD): 
3.1. Darbu izpildes atskaiti, kurā jāietver paveikto Darbu procesa apraksts un foto fiksācija, izpildes laika grafiks, mērījumu un pārbaužu, tai skaitā arī 2.20.punktā minēto, rezultāti.
3.2. Atjaunoto posmu CCTV inspekcijas atskaites un izpildshēmu (izpildmērījumu);
3.3. Atjaunoto posmu video fiksāžas materiālus (CD) - pirms un pēc atjaunošanas darbiem;
3.4. Ražotāju izsniegtas būvizstrādājumu atbilstības un ekspluatācijas īpašību deklarācijas.

4. Remonta darbu izpildmērījuma noformēšanas vadlīnijas
4.1. Kanalizācijas/spiedkanalizācijas tīklu izpildmērījuma plāns veidojams atbilstoši Ģeotelpiskās informācijas likumam, Ministru kabineta 30.06.2015. noteikumiem Nr.334 “Noteikumi par Latvijas būvnormatīvu LBN 005-15 “Inženierizpētes noteikumi būvniecībā”” un Ministru kabineta 16.06.2015. noteikumiem Nr.325 “Noteikumi par Latvijas būvnormatīvu LBN 305-15 “Ģeodēziskie darbi būvniecībā””, Ministru kabineta 24.04.2012. noteikumiem Nr.281 “Augstas detalizācijas topogrāfiskās informācijas un tās centrālās datubāzes noteikumi” un Jēkabpils novada būvvaldes prasībām.
4.2. Kanalizācijas tīkla izpildmērījuma plāna izdruku noformēt ar rakst laukumu, kurā ietverta sekojoša informācija:
− darbu izpildītājs (firmas nosaukums);
− darbu izpildītājs (darbu vadītājs un shēmas veidotājs);
− mērnieks, kurš veicis ģeodēziskos darbus;
− ūdensvada/kanalizācijas tīkla bojājuma (avārijas) adrese;
− veiktā darba nosaukums;
− datums.
4.3. Izpildmērījumos kanalizācijas vada oderējumam jāizmanto sekojošus apzīmējumus:
O_ PVC- U (lainers);
O_ PET (filca odere);
O_ GRP (stikla šķiedras odere).

5. Speciālisti.
Atbildīgais būvdarbu vadītājs, kas ir sertificēts ūdensapgādes un kanalizācijas, tai skaitā ugunsdzēsības sistēmas būvju ekspluatācijas un remontdarbu vadīšanā. 

6. Uzņēmēja saistības garantijas periodā. 
Darbu garantijas periods ir trīs (3) gadi. Trīs gadu laikā pēc Līguma Darba pabeigšanas, Uzņēmējam par saviem līdzekļiem būs jāveic darbi, lai novērstu jebkādus bojājumus un defektus, izņemot dabīgu nolietošanos, kas varētu būt radušies pēc Darbu pabeigšanas.

7. Pretendentam jāiesniedz Tehniskais piedāvājums - aizpildīta tāme (veidne pielikumā).
